לודביק_סבובודה
במלחמת העולם השנייה
ב-22.6.1941 עם פלישת גייסות היטלר לברית המועצות ולאחר שממשלת בריטניה העניקה הכרה מלאה לממשלה הצ'כוסלובקית הגולה, הסכימה ממשלת ברית המועצות להקמת יחידות צבאיות צ'כוסלובקיות בתחומה לאחר פניות רבות לשלטונות הסובייטים. הוקמה בריגדה צ׳כוסלובקית בפיקודו של סבובודה שלחם עם הגדוד הצכוסלובקי בסוקולובו בגזרת חראקוב. כך קרה שתחת צבא ברית המועצות (הצבא האדום) הוקמו יחידות צ'כיות. הגרעין להן היו שרידי הלגיון הצ'כי בפיקודו של סבובודה שהוקם לפני הפלישה הגרמנית לפולין והגיעו אחר כך לברית המועצות ובו שירתו כ-260 יהודים, 25 מהם עוטרו באותות הצטיינות סובייטים. הוקמה גם דיוויזיה אווירית צ'כוסלובקית שפעלה אף היא במסגרת חיל האוויר הסובייטי. האישורים וההתארגנות להקמת הבריגדה ארכו ובפברואר 1942 החל סבובודה בהקמת גדוד צ'כוסלובקי באזור בוזולוק. ב-29.11.42 התחילו אימונים ראשונים בנשק לאחר גיוס חיילים, מתנדבים והצטיידות בתותחים, מרגמות מקלעים, רובים, אקדחים, טלפון שדה, ואתי חפירה. במרץ 1943 השתתף הגדוד (שכלל כ-1000 חיילים, מתוכם יותר משני שלישים מתנדבים יהודים) בקרבות באזור חרקוב. במאי 1943, לאחר קליטת מתנדבים רבים הפך הגדוד לחטיבה, אשר נקראה החטיבה הצ'כוסלובקית הראשונה. החטיבה בפיקודו של סבובודה השתתפה בקרבות לשחרור אוקראינה. ב-29.04.1943 החליטה הוועדה הצבאית סובייטית - צ׳כוסלובקית על הקמתה של בריגדה צ׳כוסלובקית עצמאית בבריה״מ. מקום כינון הבריגדה בפיקודו של אל״מ סבובודה היה בנובוחופרסק. קלמנט גוטוואלד בנוכחות ההנהגה המוסקבאית של המפלגה הקומוניסטית מינה את אל״מ סבובודה כמפקדה העתידי של הבריגדה לאחר שכבר פיקד על התקפות הנגד הקשות בסוקולובו בגזרת חראקוב. התעמולה הרשמית האדירה את תהילת קרב סוקולובו ודאגה להפיץ את דבר גבורתם של החיילים הצכוסלובקים בתחומי בריה״מ ומחוצה לה. עובדה זו סייעה בגיוס מתנדבים צכוסלובקים רבים ממחנות השבויים, מהדיוויזיות הסלובקיות ומפלוגות העבודה ההונגריות שאנשיהן נפלו בשבי הסובייטים. יחד עם יתרת החיילים מהקרבות בסוקולובו הצליח סבובודה להקים את הבריגדה הצכוסלובקית. בבריגדה זו שירתו גם יהודים פולנים שלא רצו לקבלם לצבא הרלינג הפולני. מבחינה מספרית לא היוו החיילים היהודים בבריגדה גורם דומיננטי, אך מבחינה ארגונית ותפקודית היוו את עמוד השדרה של הבריגדה בקרבות הקשים לשחרור קייב ובקרבות מעברי הדוקלה - Dukla, שנחשבו מהקרבות הקשים במלחמת העולם השנייה. מהלך הקרבות על קייב פורסם, אך באף מקום לא פורסמה פעילותם הקרבית של החיילים היהודים. בציר התקדמותה לאורך 2 ק״מ הסבה הבריגדה הצ׳כית לגרמנים הרוגים ופצועים רבים ונזקים למטוס, לטנקים, לתותחים מתניעים, משאיות, מקלעים כבדים וקלים ואמצעי לחימה נוספים. מהבריגדה נהרגו 30 חיילים, נפצעו 80 ו-11 חיילים נעדרו. קייב נכבשה ב-6.11.1943. בסוף אותה שנה הועלה לודביק סבובודה לדרגת גנרל. באפריל 1944 הוקם קורפוס (גיס) צ'כוסלובקי בברית המועצות, אך גנרל אחר - יאן קראטוצ'וויל, מונה למפקד. סבובודה מונה לפקד על אחת החטיבות האחרות של הקורפוס. באוגוסט 1944, ספג הקורפוס הצ'כוסלובקי אבדות כבדות בעת הקרב על מעבר דוקלה בגבול בין פולין לסלובקיה בהרי הקרפטים ובעקבות זאת הדיח הפיקוד הסובייטי את מפקד הקורפוס ומינה את לודביק סבובודה למפקד הקורפוס. לבריגדה הצכוסלובקית הוענק אות הצטיינות גבוה על ידי נשיאות הסובייט העליון. נשיא הרפובליקה דר׳ בנש העניק לדגל הבריגדה אות צ׳כוסלובקי על עוז רוחה ול - 294 קציני וחיילי הבריגדה, בין הקצינים האלה נמצאו כל המפקדים היהודים של היחידות הלוחמות של הבריגדה. הקרבות של מעבר ההרים ב-Dukla נערכו באוקטובר 1944 בצפון מזרח הקרפטים בגבול פולין. קרבות אלה נחשבו לקשים בקרבות מלחמת העולם השנייה. בקרבות מרים בתנאי שטח הרריים קשים אלה נהרגו אלפי חיילים רוסים וצכוסלובקים, המשימה הושלמה והמעברים נפתחו לעבר מרכז אירופה. ב-6.10.44 חדרו יחידות הסיור הצכוסלובקיות בפעם הראשונה לכוון צ’כוסלובקיה ודגל הלאום הצכוסלובקי הונף ליד תמרור הגבול במעבר הדוקלה. ב-17 במאי 1945 נערכו יחידות הארמייה למצעד ניצחון בככר המרכזית בפראג, צ’כוסלובקיה. על בימת הכבוד ישב מפקד הגדוד - הבריגדה - הארמייה - המיניסטר להגנה לאומית גנרל לודביג סוובודה.